CELEX: 62012TA0117
Language: sl
Date: 2013-12-12 00:00:00
Title: Zadeva T-117/12: Sodba Splošnega sodišča z dne 12. decembra 2013 – ANKO proti Komisiji (Arbitražna klavzula — Sedmi okvirni program za raziskave, tehnološki razvoj in predstavitvene dejavnosti (2007–2013) — Pogodba za projekta Perform in Oasis — Začasna ustavitev plačil — Nepravilnosti, ugotovljene v okviru revizij drugih projektov — Zamudne obresti)

8.2.2014   
            
            
               SL
            
            
               Uradni list Evropske unije
            
            
               C 39/17
            
         Sodba Splošnega sodišča z dne 12. decembra 2013 – ANKO proti Komisiji
   (Zadeva T-117/12) (1)
   
   (Arbitražna klavzula - Sedmi okvirni program za raziskave, tehnološki razvoj in predstavitvene dejavnosti (2007–2013) - Pogodba za projekta Perform in Oasis - Začasna ustavitev plačil - Nepravilnosti, ugotovljene v okviru revizij drugih projektov - Zamudne obresti)
   2014/C 39/28
   Jezik postopka: grščina
   
      Stranki
   
   
      Tožeča stranka: ANKO AE Antiprosopeion, Emporiou kai Viomichanias (Atene, Grčija) (zastopnik: V. Christianos, odvetnik)
   
      Tožena stranka: Evropska komisija (zastopniki: R. Lyal in B. Conte, zastopnika, skupaj s S. Drakakakisom, odvetnikom)
   
      Predmet
   
   Tožba na podlagi 272 PDEU, s katero se Splošnemu sodišču predlaga, prvič, naj ugotovi, da začasna ustavitev povračil stroškov, ki so tožeči stranki nastali pri izvajanju pogodb v zvezi s projektoma Perform in Oasis, sklenjenih v okviru Sedmega okvirnega programa za raziskave, tehnološki razvoj in predstavitvene dejavnosti (2007-2013), pomeni neizpolnjevanje pogodbenih obveznosti Komisije, in, drugič, naj Komisiji naloži, naj na eni strani tožeči stranki plača znesek 637 117,17 EUR iz naslova projekta Perform, povišan za zamudne obresti, na drugi strani pa naj ugotovi, da tožeča stranka ni dolžna povrniti zneska 56 390 EUR, ki ji je bil izplačan iz naslova projekta Oasis.
   
      Izrek
   
   
               1.
            
            
               Evropska komisija mora družbi ANKO AE Antiprosopeion, Emporiou kai Viomichanias izplačati zneske, katerih plačilo je bilo začasno ustavljeno na podlagi točke II.5(3)(d) splošnih pogojev, priloženih k sporazumom o dodelitvi sredstev za projekta Oasis in Perform, sklenjenih v okviru Sedmega okvirnega programa za raziskave, tehnološki razvoj in predstavitvene dejavnosti (2007-2013), ne da bi to izplačilo prejudiciralo upravičenosti izdatkov, ki jih je prijavila družba ANKO Antiprosopeion, Emporiou kai Viomichanias, in izvajanja sklepov iz končnega revizijskega poročila 11-INFS-0035 s strani Komisije. Znesek vsot, ki jih je treba izplačati, mora biti zajet v preostanku finančnega prispevka, ki je na razpolago ob začasni ustavitvi izplačil, navedene vsote pa morajo biti povišane za zamudne obresti, ki za vsako obdobje pričnejo teči ob izteku roka za plačilo, ki znaša 105 dni po tem, ko Komisija prejme ustrezna poročila. Stopnja povečanja, ki se uporabi za obresti, je tista, ki je v veljavi prvi dan v mesecu, v katerem zapade plačilo, kot je objavljeno v Uradnem listu Evropske unije, serija C.
            
         
               2.
            
            
               Tožba se v preostanku zavrne.
            
         
               3.
            
            
               Družba ANKO Antiprosopeion, Emporiou kai Viomichanias nosi tretjino svojih stroškov.
            
         
               4.
            
            
               Komisija nosi svoje stroške in dve tretjini stroškov, ki so nastali družbi ANKO Antiprosopeion, Emporiou kai Viomichanias.
            
         
      (1)  UL C 138, 12.5.2012.